DA Den Europæiske Unions Tidende C 103/9

KOMMISSIONENS AFGØRELSE

af 27. marts 2014

om anerkendelse af Bureau Veritas Certification Holding SAS som overvågningsorgan i henhold til Europa-Parlamentets og Rådets forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning

(2014/C 103/06)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (1), særlig artikel 8, stk. 3, og

ud fra følgende betragtninger:

(1) Den 21. december 2012 modtog Europa-Kommissionen en ansøgning om anerkendelse af Bureau Veritas Certification Holding SAS med en erklæring om, at ansøgeren agter at fungere som overvågningsorgan i alle medlemsstaterne.

(2) Ansøgeren indsendte en revideret ansøgning den 22. januar 2013.

(3) Den 9. juli 2013 sendte Europa-Kommissionen ansøgningen til høring i de berørte medlemsstater i overensstemmelse med artikel 2, stk. 5, i Kommissionens delegerede forordning (EU) nr. 363/2012 af 23. februar 2012 om procedureregler for anerkendelse og inddragelse af anerkendelse af overvågningsorganer i henhold til Europa-Parlamentets og Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (2). Kommissionen har ikke modtaget kommentarer inden for den fastsatte frist på en måned.

(4) Den 12. september 2013 blev der holdt møde i Bruxelles i en styringsgruppe, der er nedsat i Kommissionens regi specifikt for at vurdere ansøgninger om anerkendelse som overvågningsorgan, hvor ansøgeren personligt redegjorde for sin ansøgning.

(5) I henhold til artikel 3 i forordning (EU) nr. 363/2012 blev ansøgeren i en e-mail af 19. oktober 2013 anmodet om at fremlægge supplerende oplysninger.

(6) Ansøgeren indgav de ønskede supplerende oplysninger og præciseringer den 25. oktober 2013.

(7) På grundlag af de dokumenter, der er fremlagt af ansøgeren, konkluderede styringsgruppen den 19. december 2013, at ansøgningen opfylder kravene i artikel 8, stk. 2, i forordning (EU) nr. 995/2010, og at Kommissionen kan anerkende ansøgeren som overvågningsorgan.

(8) På baggrund af den forelagte dokumentation har Kommissionen vurderet, hvorvidt ansøgeren opfylder kravene i artikel 8, stk. 2, i forordning (EU) nr. 995/2010, og den finder, at Bureau Veritas Certification Holding SAS, der har adresse på 67-71 Boulevard du Château, 92200 Neuilly-sur-Seine, Frankrig, og som har registreringsnummer 775 690 621 R.C.S. Nanterre, opfylder kravene i artikel 8, stk. 2, i forordning (EU) nr. 995/2010 —

VEDTAGET DENNE AFGØRELSE:

Artikel 1

Bureau Veritas Certification Holding SAS, der har adresse på 67-71 Boulevard du Château, 92200 Neuilly-sur-Seine, Frankrig, og som har registreringsnummer 775 690 621 R.C.S. Nanterre, anerkendes som overvågningsorgan i overensstemmelse med artikel 8, stk. 3, i forordning (EU) nr. 995/2010.

Artikel 2

Generaldirektøren for Generaldirektoratet for Miljø pålægges at sikre, at ansøgeren og de kompetente myndigheder i alle medlemsstaterne underrettes om denne afgørelse, og at afgørelsen straks offentliggøres på Kommissionens websted.

Udfærdiget i Bruxelles, den 27. marts 2014. På Kommissionens vegne Janez POTOČNIK Medlem af Kommissionen

(1) EUT L 295 af 12.11.2010, s. 23.

(2) EUT L 115 af 27.4.2012, s. 12.